**ОБЩИНСКИ СЪВЕТ**



**ДУЛОВО**

––––––––––––––––––––––––––––––––––––––––––––––––––––––––––––––––––––––

**ДО**

**ОБЩИНСКИ СЪВЕТ**

**ДУЛОВО**

**ДОКЛАДНА ЗАПИСКА**

**от инж. Сезгин Галиб– Председател на Общински съвет - Дулово**

**ОТНОСНО**: Изменение на Решение № 76 по Протокол № 8 от 26.03.2024г. за определяне на кандидати за съдебни заседатели към Районен съд – Дулово мандат 2024-2028г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с изтеклия мандат на действащите съдебни заседатели, участващи в разглеждане на наказателни дела в Районен съд – Дулово, със свое Решение № 76 по Протокол № 8 от 26.03.2024г. Общински съвет – Дулово определи 20 /двадесет/ съдебни заседатели за Районен съд – Дулово за мандат 2024 – 2028 г.

След изпращането на решението на общинския съвет, ведно с 20 броя документи на кандидати за съдебни заседатели за Районен съд – Дулово в деловодството на общинския съвет постъпи Заявление регистрирано с вх. № 142/03.04.2024г. от г-жа Алтънай Шефкъ Хасан – кандидат за съдебен заседател, с което лицето се отказва от кандидатурата си.

Кандидатите за съдебни заседатели остават по-малко от определения 20 броя, съгласно чл. 67а, ал.3 от Закона за съдебната власт. Това ще доведе до затруднения при насрочване, разглеждане и решаване на наказателните дела в законоустановените срокове, което от своя страна води до нарушаване правото на всеки гражданин на справедлив процес в разумни срокове.

С оглед допълване на списъка на кандидатите за съдебни заседатели, Общински съвет – Дулово следва да избере още 1 кандидат за съдебен заседател за Районен съд – Дулово.

Предвид изложеното, предлагам на Общински съвет – Дулово да вземе следното

Р Е Ш Е Н И Е:

На основание чл.21, ал.1, т.23 и ал.2 от ЗМСМА, във връзка с чл.68а, ал.4 от Закона за съдебната власт, Общински съвет – Дулово реши:

1. **Изменя** свое Решение № 76 по Протокол № 8 от 26.03.2024г. за определяне на кандидати за съдебни заседатели към Районен съд – Дулово, като на мястото на Алтънай Шефкъ Хасан **определя** Иван Филев Иванов за кандидат съдебен заседател към Районен съд-Дулово, мандат 2024-2028г.
2. На основание чл.60, ал.1 от АПК, допуска предварително изпълнение на настоящото решение, с оглед защитата на особено важни обществени интереси, свързани с осигуряване на съдебни заседатели към Районен съд - Дулово, спазване на сроковете съгласно Закона за съдебната власт и с оглед опасността от закъснението на изпълнението на настоящото решение.

**С уважение,**

**ИНЖ. СЕЗГИН ГАЛИБ**

*Председател на ОбС-Дулово*